als_Latn dik_Latn sag_Latn
Partia Demokratike përmes deputetit Flamur Noka ka akuzuar qeverinë se po ushtron terro mbi qytetarët e Kukësit.
Në një deklaratë për mediat, Noka tha se mafia e minierave e Ilir Metës, që merret me biznesin e kromit po grabit në mënyrë arbitrare jo vetëm pasurinë e fshatrave të Kukësit, por po dhunon e ushtron terror prej shumë kohësh ndaj banorëve të këtij rrethi.
“Dje në fshatin Mamëz policia ka arrestuar e dhunuar fizikisht, burra e gra e të moshuar. 50 banorë janë shoqëruar në komisariat.
E njëjta situatë e rëndë është edhe në fshatin Kalimash e Surroj.
Banorët e fshatrave ngrenë zërin, dhe protestojnë sepse mafia e minierave e Ilir Metës, po grabit pasurinë, po dëmton pronat e tyre, protestojnë sepse kjo mafie e kromit është sulur ngado, dhe babëzia e saj nuk ka kursyer as oborret e shtëpive”, tha Noka.
Në fund të deklaratës, PD i ka kërkuar policisë së Shtetit të tërhiqet menjëherë nga ky represion antiligjor.
als_Latn als_Latn als_Latn als_Latn als_Latn als_Latn